Horder (folkegruppe)

Horder var navnet på en folkegruppe, eller stamme, før og under rikssamlingstiden. Hordene levde i området som omtrent tilsvarer dagens Hordaland.Krag (2005): 69, 102 

En foreldet teori går ut på at hordene stammet fra harudene, et germansk folk som omtales av den romerske historieskriveren Tacitus rundt 100 e.Kr. Harudene skulle ha vandret til Hordaland i folkevandringstiden, og dermed blitt opphavet til hordene.Norgeshistorie.no, Per Ditlef Fredriksen, ««Hordernes innvandring»». Hentet 21. nov. 2016 fra http://www.norgeshistorie.no/folkevandringstid/artikler/0608-hordernes-innvandring.html.

Den gotiske historieskriveren Jordanes nevner hordene i sin verdenshistorie fra rundt 550.Jordanis Gotesoga: 35 

Hordene er også omtalt i Snorres kongesagaer. I Harald Hårfagres saga forteller Snorre om slaget i Hafrsfjord, der Harald Hårfagre skal ha kjempet mot blant annet horder, ryger, egder og teler.Snorre: Harald Hårfagres saga, kap. 18 Snorre gjengir også et skaldekvad av Torbjørn Hornkløve, i forbindelse med at Harald skal ha sendt fra seg alle konene sine for å gifte seg med den danske kongsdatteren Ragnhild Eriksdatter.Snorre: Harald Hårfagres saga, kap. 21 
Holm-Rygers
og Horders møyer,
hedemarkske
og av Hålges ætt
kongen den ættestore oppgav,
da han tok konen den danske.

I Olav den helliges saga handler et helt kapittel om Olav den helliges forhold til hordene.Snorre, Olav den helliges saga, kap. 121 Snorre forteller også at hordene var blant Olavs motstandere i slaget på Stiklestad.Snorre, Olav den helliges saga, kap. 221 
Kong Magnus Berrføtt kalles Hordekongen i et kvad av Bjørn Krepphendt.Bjørn Krepphendt i Magnus Berrføtts saga, kap. 3
Hordene dukker også opp i Magnus Blindes og Harald Gilles saga, i et kvad av skalden Ivar Ingmundesson, der det fortelles at hordene og sygnene tok tronpretendenten Sigurd Slembe til konge.Snorre: Magnus Blindes og Harald Gilles saga, kap. 16 

 Referanser 

 Litteratur 
Jordanes: Jordanis Gotesoga, oversatt av Sigmund Skard, Det norske samlaget, Oslo 1932
Krag, Claus: Vikingtid og rikssamling. Aschehougs Norgeshistorie, Aschehoug, Oslo 2005
Snorre: Norges Kongesagaer, oversatt av Anne Holtsmark. Gyldendal, Oslo 1979

 Eksterne lenker 
 «Hordernes innvandring», artikkel hos Norgeshistorie.no
 Haruder, artikkel hos Store norske leksikon

Kategori:Hordalands historie
Kategori:Folkevandringstiden
Kategori:Folkeslag
Kategori:Norske folkegrupper i folkevandrings- og vikingtid